ரிச்சர்ட் மேடன்

ரிச்சர்ட் மேடன் () (பிறப்பு: 18 சூன் 1986) என்பவர் இசுக்கொட்லாந்து நாட்டு நடிகர் ஆவார். இவர் தனது நடிப்பு பயணத்தை இவரது 11 வயதில் ஆரம்பித்தார். பின்னர் இவர் இசுக்கொட்லாந்து ராயல் கன்சர்வேட்டரியில் மாணவராக இருந்தபோது பல மேடையில் நிகழ்ச்சி நடத்தத் தொடங்கினார். இவர் 2007 ஆம் ஆண்டில் ஷேக்ஸ்பியரின் குளோப் நிறுவனத்துடன் இணைந்து ரோமியோ ஜூலியட் என்ற மேடை நாடகத்தில்  ரோமியோவாக நடித்தார். அதை தொடர்ந்து 2011 முதல் 2013 ஆம் ஆண்டு வரை கேம் ஆஃப் துரோன்ஸ் என்ற கற்பனை நாடகத் தொடரில் ராப் இசுடார்க் என்ற கதாப்பாத்திரத்தில் நடித்ததன் மூலம் அறியப்படும் நடிகர் ஆனார்.

2015 ஆம் ஆண்டு சிண்ட்ரெல்லா என்ற திரைப்படத்திலும், 2019 இல் வாழ்க்கை வரலாற்று திரைப்படமான  ராக்கெட்மேன் என்ற படத்திலும் மற்றும் 1917 என்ற காவியப் போர் படத்தில் ஒரு சிப்பாயாகவும் நடித்துள்ளார். இவரை 2020 ஆம் ஆண்டில் டைம் இதழ் உலகின் 100 செல்வாக்கு மிக்க நபர்களில் ஒருவராக பட்டியலிட்டது.

2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'இக்காரிசு' என்ற கதாபாத்திரத்தில் நடித்துள்ளார்.

ஆரம்பகால வாழ்க்கை
ரிச்சர்ட் மேடன் 18 ஜூன் 1986 ஆம் ஆண்டு எல்டர்ஸ்லீ இசுக்கொட்லாந்தில் பிறந்தார். இவரின் தாயார் பேட் ஒரு வகுப்பறையில் உதவியாளராக பணிபுரிகின்றார். இவரின் தந்தை ரிச்சர்ட் தீ சேவையில் பணிபுரிகின்றார். இவருக்கு இரண்டு சகோதரிகள் உண்டு.

திரைப்படங்கள்
 ஆண்டு  தலைப்பு  பாத்திரம்  குறிப்புகள் 2000  கோம்ளிசிட்டி  இளம் ஆடம்  2010  சட்ரூம்  ரிப்ளே   2015  சிண்ட்ரெல்லா  பிரின்ஸ் கிட்  2015  பாஸ்டில் டே   

தொலைக்காட்சி 
 ஆண்டு  தலைப்பு  பாத்திரம்  குறிப்புகள் 1999–2000 பர்மி ஆன்ட் பூமேரங்  செபாஸ்டியன் சிம்ப்கின்ஸ்  20 அத்தியாயங்கள் 2009  ஹோப் ஸ்பிரிங்ஸ்  டீன் மெக்கன்சி  8 அத்தியாயங்கள் 2011–2013  கேம் ஆஃப் துரோன்ஸ்   ரோப் ஸ்டார்க்  21 அத்தியாயங்கள் 2011  சிறேன்ஸ்  ஆஷ்லே க்ரீன்விக்  6 அத்தியாயங்கள் 2012  பிர்ட்சொங்  கேப்டன் மைக்கேல் வெயிர்  2 அத்தியாயங்கள் 2014  க்லோண்டிகே  பில் ஹேஸ்கல்  3 அத்தியாயங்கள்

 மேற்கோள்கள் 

வெளி இணைப்புகள்


பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இசுக்கொட்லாந்து திரைப்பட நடிகர்கள்
பகுப்பு:இசுக்கொட்லாந்து தொலைக்காட்சி நடிகர்கள்
பகுப்பு:இசுக்கொட்லாந்து குழந்தை நட்சத்திரங்கள்‎
பகுப்பு:இசுக்கொட்லாந்து நாடக நடிகர்கள்‎
பகுப்பு:இசுக்கொட்லாந்து குரல் நடிகர்கள்‎‎
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்